Trieda: **II. NŠS** 23. 3. 2020

Predmet: **SJL**

CVIČENIE – publicistický štýl

**Ukážka***:*

***Recenzia:* *V sieti – Film ako prostriedok na odhalenie problému***

V sieti je filmový hybrid. Jeho autori oscilujú medzi mokumentom (žáner, ktorý rozpráva fiktívne udalosti formou dokumentu) a sociálnym experimentom, ostatne tak, ako sme u Klusáka zvyknutí z predošlej tvorby. Núka sa spomenúť jeho inscenovaný dokument o neonacistovi, ktorý sa tiež označuje za hraný film, a to – z dôvodu ochrany protagonistu – Svet podľa Daliborka (2017). Klusák ani tu neaplikuje klasickú metódu pozorovania, protagonisti improvizujú vo vopred pripravených obrazoch, no aj napriek štylizácii prehrávajú scény z vlastného života a kamera ich prichytáva pri čine.

Podobnou metódou prichytáva pri zločine aj predátorov, čo číhajú na neplnoleté dievčatá v internetovom vákuu vo filme V sieti. Režisér Klusák v prípade Daliborka usmerňuje jeho a jeho rodinu s cieľom vyjadriť vlastný postoj k danej problematike a na konci filmu dochádza ku konfrontácii s aktérmi, rovnako ako vo filme V sieti. Daliborko sa realizuje na youtube, teda podhubie príbehu tiež tvorí internet.

 (Pravda, Roberta Tóthová, 5. marca 2020, upravené)

**Úlohy:**

1. z ktorej sekcie/rubriky je ukážka vybraná?:
2. aktuality c) zo sveta
3. kultúra d) komentáre

2. napíšte priezvisko režiséra filmu *V sieti*

3. aké slohové postupy sú v ukážke použité?

4. medzi ktoré útvary publicist. štýlu by ste ukážku zaradili podľa obsahu?:

 a) beletristické

 b) analytické

 c) spravodajské

5. aká je *periodicita* časopisu, z ktorého je ukážka vybraná?:

 a) mesačník c) denník

 b) týždenník d) ročník

6. ako sa nazýva zvýraznená časť ukážky?

7. v ktorom roku bol uvedený film *Svet podľa Daliborka*?

8. čo bolo vydané 5. 3. 2020?:

 a) film V sieti

 b) film V sieti aj recenzia filmu

 c) recenzia filmu v Sieti

9. ako sa nazýva podčiarknutá časť textu v zátvorke?:

 a) vysvetlivka c) glosa

 b) autorská poznámka d) prístavok

\* vypracovať do zošita